
A V I Z

asupra proiectului de Lege pentru aprobarea Ordonanţei de urgenţă a Guvernului nr.55/2002 privind regimul de deţinere al câinilor periculoşi  sau  agresivi.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu proiectul de Lege pentru aprobarea Ordonanţei de urgenţă a Guvernului nr.55/2002 privind regimul de deţinere al câinilor periculoşi  sau  agresivi, trimis cu adresa nr.320 din  20 iunie 2002, înregistrată sub nr.31/640 din  20 iunie 2002.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus, în şedinţa din  27 august 2002.



Membrii comisiei au examinat ordonanţa de urgenţă supusă aprobării, expunerea de motive şi  avizul favorabil al Consiliului Legislativ nr.572/7.05.2002. 



În urma dezbaterilor, cu majoritate de voturi, s-a hotărât avizarea favorabilă a proiectului de lege, în forma adoptată de Senat la 13 iunie 2002.


În raport de obiectul şi conţinutul său, proiectul de lege face parte din categoria legilor organice.

                                   PREŞEDINTE,

                                 dr. Ionel OLTEANU

expert

Cristea Geanina

_966766744.unknown

